 Barnaamijkan Application oo ay abuurtay shirkadda MicroBlink ee fadhigeedu yahay magaalada London ee dalka Ingiriiska ayaa ku shaqaynaya talefannada gacanta ee casriga ah Smart phones, waxa aanu si gaar ah ula shaqaynayaa qaybta Kamarada talefanka oo marka masalada xisaabeed oo si caadiya u qoran lagu sawiro kamarada uu barnaamijkani si dhaqso ah u keenayo furfuridda iyo natiijada xisaabta uu sawirtay. 